1996R2449 — SK — 01.01.2007 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:







Táto konsolidovaná verzia obsahuje odkazy na európsku účtovnú peňažnú jednotku a/alebo ecu, ktoré sa od 1. januára 1999 rozumejú ako odkazy na euro – nariadenie Rady (EHS) č. 3308/80 (Ú. v. ES L 345, 20.12.1980, s. 1) a nariadenie Rady (ES) č. 1103/97 (Ú. v. ES L 162, 19.6.1997, s. 1).









▼B

NARIADENIE KOMISIE (ES) č. 2449/96

z 18. decembra 1996

otvárajúce a zabezpečujúce správu niektorých ročných tarifných kvót pre výrobky zaradené do kódov KN 0714 10 91, 0714 10 99, 0714 90 11 a 0714 90 19 s pôvodom v niektorých tretích krajinách iných ako Thajsko







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o vykonaní koncesií stanovených v schéme CXL navrhnutej ako dôsledok záveru XXIV. 6 rokovaní GATT ( 1 ), najmä na jeho článok 1 ods. 1, keďže sa spoločenstvo v rámci Svetovej obchodnej organizácie (WTO) zaručilo otvoriť niektoré ročné tarifné kvóty pre výrobky zaradené do kódov KN 0714 10 91, 0714 10 99, 0714 90 11 a 0714 90 19 s pôvodom v Indonézii, v ďalších zmluvných stranách WTO iných ako Thajsko, Čínskej ľudovej republike a v niektorých ostatných krajinách, ktoré nie sú členmi WTO, iných ako Čína; keďže podľa týchto kvót je clo ad valorem obmedzené na 6 %; keďže tieto kvóty sa majú otvoriť na viacročnej báze a majú byť spravované Komisiou; keďže je potrebné udržať správny systém, ktorý zabezpečuje, že len výrobky s pôvodom v Indonézskej republike a Čínskej ľudovej republike môžu byť dovážané v rámci kvót pridelených týmto krajinám; keďže následkom toho by vystavenie dovozných licencií malo byť naďalej podmienené predložením vývozných licencií vystavených orgánmi týchto dvoch krajín a ktorých vzory boli zaslané Komisii; keďže, pokiaľ ide o výrobky s pôvodom vo Vietname, v súlade s postupom dodržiavaným niekoľko rokov, sú žiadosti o dovozné licencie podmienené, okrem iných ustanovení, predložením osvedčenia vystaveného z iniciatívy vyvážajúcej krajiny; keďže pretože dovozy týchto výrobkov do spoločenstva boli tradične spravované na základe kalendárneho roku, mal by sa tento systém zachovať; keďže dovozy výrobkov zaradených do kódov KN 0714 10 91, 0714 10 99, 0714 90 11 a 0714 90 19 sú podmienené predložením dovoznej licencie, pre ktorú sú spoločné podrobné pravidlá uplatňovania ustanovené v nariadení Komisie (EHS) č. 3719/88 ( 2 ), naposledy zmenenom a doplnenom nariadením (ES) č. 2350/96 ( 3 ); keďže nariadenie Komisie (ES) č. 1162/95 ( 4 ), naposledy zmenené a doplnené nariadením (ES) č. 1527/96 ( 5 ) ustanovuje osobitné podrobné pravidlá uplatňovania systému licencií pre obilniny a ryžu; keďže by sa mali uplatňovať obvyklé dodatkové pravidlá riadenia takýchto kvót týkajúce sa najmä predkladania žiadostí, vystavenia licencií a monitorovania dovozov; keďže najmä pôvod výrobkov by sa mal zabezpečiť za predpokladu, že vystavenie dovozných licencií je podmienené predložením osvedčenia o pôvode vystaveného príslušnými krajinami; keďže však osvedčenia o pôvode by nemali byť potrebné pre výrobky s pôvodom v Čínskej ľudovej republike; keďže v záujme vhodného riadenia predmetných dovozných dohôd nemôžu žiadosti o licencie obsahovať množstvo väčšie ako množstvo uvedené v dokumente, ktorý potvrdzuje naloženie a prepravu do spoločenstva; keďže v určitých prípadoch by sa malo ustanoviť tiež maximálne množstvo na jednu žiadosť a malo by sa ustanoviť, že žiadosti nemôžu v žiadnom prípade obsahovať množstvo väčšie ako to, pre ktoré je poskytnutý vyššie uvedený dôkaz; keďže v prípadoch, ak skutočne vyložené množstvo nepatrne presahuje množstvo uvedené v dovoznej licencii, by sa mali prijať opatrenia na zabezpečenie prepustenia nadmerného množstva do voľného obehu, ak krajina pôvodu výrobkov dokáže garantovať, že môžu byť vykonané formality potrebné pre tento účel; keďže sa zdá, že Indonézia a Čína dokážu splniť túto podmienku; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE:







HLAVA I

Kvóty

Článok 1

Od 1. januára 1997 sú týmto otvorené nasledujúce ročné tarifné kvóty na dovozy výrobkov zaradených do kódov KN 0714 10 91, 0714 10 99, 0714 90 11 a 0714 90 19 so 6 % valorickou colnou sadzbou:

1. kvóta 825 000 ton na príslušné výrobky s pôvodom v Indonézskej republike;

2. kvóta 145 590 ton na príslušné výrobky s pôvodom v ostatných členských krajinách Svetovej obchodnej organizácie (WTO), iných ako Thajsko;

3. kvóta 350 000 ton na príslušné výrobky s pôvodom v Čínskej ľudovej republike;

4. kvóta 32 000 ton pre príslušné výrobky s pôvodom v iných krajinách, ktoré nie sú členmi WTO, iných ako Čína, z čoho je 2 000 ton vyhradených pre dovoz výrobkov z druhov používaných na ľudskú spotrebu, v bezprostredných obaloch s netto obsahom nepresahujúcim 28 kilogramov, buď čerstvé a celé, alebo ošúpané a mrazené, tiež rozrezané na plátky.

▼M3

Kvóty uvedené v bodoch 1, 2 a 3 prvého pododseku majú v uvedenom poradí poradové číslo 09.4009, 09.4011 a 09.4010.

Pokiaľ ide o kvótu uvedenú v bode 4 prvého pododseku, časti kvóty vyhradenej dovozu výrobkov druhov používaných na ľudskú spotrebu (2 000 ton) sa prideľuje poradové číslo 09.4021 a druhej nevyhradenej časti (30 000 ton) sa prideľuje poradové číslo 09.4012.

Uplatňujú sa ustanovenia nariadení Komisie (ES) č. 1291/2000 ( 6 ), (ES) č. 1342/2003 ( 7 ) a (ES) č. 1301/2006 ( 8 ), pokiaľ sa v tomto nariadení neustanovuje inak.

▼B

Článok 2

S cieľom prepustenia výrobkov uvedených v článku 1 do voľného obehu sa žiadosti o dovoznú licenciu podávajú v ktoromkoľvek členskom štáte a vystavené licencie platia v celom spoločenstve.

Článok 3

1. Žiadosti o dovoznú licenciu sú prijateľné, ak:

a) sú sprevádzané originálom osvedčenia vystaveného príslušnými orgánmi príslušnej krajiny, ktoré potvrdzuje pôvod tovaru v súlade so vzorom v prílohe I; avšak takéto osvedčenie nie je potrebné pre dovozy výrobkov s pôvodom v Čínskej ľudovej republike a uvedených v článku 1 ods. 3;

b) sú sprevádzané dôkazom vo forme kópie nákladného listu, že bol tovar naložený v tretej krajine pôvodu a je prepravený do spoločenstva plavidlom uvedeným v žiadosti, a ak tretia krajina nemá priamy prístup k moru, tiež sa predkladá dokument medzinárodnej dopravy potvrdzujúci prepravu tovaru z krajiny pôvodu do prístavu nalodenia;

c) v prípade výrobkov s pôvodom v Indonézii a Číne sú sprevádzané príslušnými vývoznými licenciami podľa hlavy II vystavenými orgánmi, náležite vyplnenými v súlade so vzormi v prílohe II a III. Originály takýchto licencií si ponecháva orgán, ktorý ich vystavuje. Avšak ak žiadosti o dovozné licencie zahŕňajú iba časť množstva uvedeného vo vývoznej licencii, vystavujúci orgán uvedie v origináli množstvo, v súvislosti s ktorým bol originál použitý, a po jeho potvrdení vráti originál príslušnej strane. Iba množstvo uvedené v odseku 7 vývozných licencií v prípade indonézskeho vývozu a v odseku 9 vývozných licencií v prípade čínskeho vývozu by sa malo brať do úvahy na účely vystavenia dovozných licencií;

d) sa vzťahujú na množstvo, ktoré nepresahuje množstvo uvedené v dokumentoch uvedených v písm. a), b) a c).

2. Žiadosti o dovozné licencie predložené na účely prepustenia výrobkov do voľného obehu z druhov používaných na ľudskú spotrebu zaradených do kódov KN 0714 10 91 a 0714 90 11 sa nemôžu vzťahovať na množstvo presahujúce 150 ton pre zainteresovanú stranu konajúcu vo svojom záujme.







HLAVA II

Vývozné licencie

Článok 4

1. Vývozné licencie vystavené orgánmi Indonézskej republiky a Čínskej ľudovej republiky sa vytlačia v angličtine.

2. Ich originál a kópie sa vypĺňajú strojom alebo rukou. V druhom prípade musia byť vyplnené atramentom a paličkovým písmom.

3. Každá vývozná licencia nesie predtlačené sériové číslo; v najvrchnejšom odseku tiež nesú číslo licencie. Kópie nesú tie isté čísla ako originál.

Článok 5

1. Vývozné licencie sú platné 120 dní odo dňa vystavenia. Deň vystavenia licencie sa počíta ako časť doby platnosti.

Licencie nie sú platné, ak nie sú náležito vyplnené ich odseky a nie sú overené, ako je na nich uvedené. Množstvo musí byť dané číslicami i slovne.

2. Vývozné licencie sú náležito overené, ak uvádzajú dátum vystavenia a nesú pečiatku vystavujúceho orgánu a podpis oprávnenej osoby.







HLAVA III

Dovozné licencie

Článok 6

Žiadosti o licencie a licencie obsahujú:

a) v odseku 8, tretiu krajinu, v ktorej má príslušný výrobok pôvod. Dovoz z tej krajiny je povinný;

▼M3

b) v kolónke 24, jeden z výrazov uvedených v prílohe IV;

▼B

c) v odseku 20, názov plavidla, ktorým je tovar prepravovaný alebo bol prepravený do spoločenstva, číslo predloženého osvedčenia o pôvode a v prípade výrobkov s pôvodom v Indonézii alebo Číne číslo a dátum vystavenia indonézskej respektíve čínskej licencie.

Článok 7

1. Bez ohľadu na článok 10 nariadenia (ES) č. 1162/95, zábezpeka pri dovoznej licencii je 20 ECU za tonu.

Avšak v prípade výrobkov s pôvodom v Čínskej ľudovej republike je zábezpeka 5 ECU za tonu.

2. Ak podľa článku 8 ods. 4 je množstvo, v súvislosti s ktorým je licencia vystavená, menšie ako množstvo, v súvislosti s ktorým bolo o licenciu požiadané, je uvoľnená zábezpeka zodpovedajúca rozdielu.

3. Štvrtá časť článku 5 ods. 1 nariadenia (EHS) č. 3719/88 sa neuplatňuje.

Článok 8

1. Žiadosti o licenciu sa podávajú príslušným orgánom členských štátov od pondelka do stredy, každý týždeň, do 13,00 hod.

Avšak prvým dňom podávania žiadostí je prvý pracovný deň v januári.

2. Pre výrobky s pôvodom v Indonézii alebo Číne sa žiadosti o licencie môžu vzťahovať na dovoz, ktorý sa uskutoční v nasledujúcom roku, ak sú predložené počas decembra na základe vývoznej licencie vystavenej indonézskymi alebo čínskymi orgánmi na príslušný rok.

▼M3

3. Členské štáty oznámia Komisii v deň nasledujúci po dni podania žiadosti, a najneskôr do 13. hodiny vo štvrtok nasledujúci po skončení lehoty na podávanie žiadostí podľa odseku 1 prvého pododseku, tieto informácie:

a) celkové množstvá, ktorých sa týkajú žiadosti o licencie, rozpísané podľa pôvodu a kódu výrobkov;

b) číslo predloženého osvedčenia o pôvode a celkové množstvo uvedené v originálnom dokumente alebo vo výpise z neho;

c) čísla vývozných povolení vydaných indonézskymi alebo čínskymi úradmi a zodpovedajúce množstvá, ako aj názov plavidla.

4. Dovozná licencia sa vydáva štvrtý pracovný deň od uskutočnenia oznámenia uvedeného v odseku 3.

▼M1

5. Dovozné povolenia na výrobky s pôvodom v Indonézii alebo Číne, na ktoré sa podávajú žiadosti v decembri pre nasledujúci rok, sa nevydajú skôr, než v prvý pracovný deň v januári príslušného roka.

▼B

Článok 9

Podľa článku 10 ods. 2 a bez ohľadu na článok 8 ods. 4 nariadenia (EHS) č. 3719/88 množstvo prepustené do voľného obehu nemôže presahovať množstvo uvedené v odseku 17 a 18 dovoznej licencie; na tento účel sa do odseku19 licencie uvedie číslica 0.

Článok 10

1. V prípade výrobkov s pôvodom v Indonézii, ihneď ako sa potvrdí, že množstvá skutočne vyložené pre danú zásielku presahujú tie, ktoré sú zahrnuté v dovoznej licencii (licenciách) vystavenej pre danú zásielku, príslušné orgány, ktoré predmetnú licenciu (licencie) vystavili, na žiadosť dovozcu, čo najrýchlejšie informujú Komisiu telexom alebo faxom, prípad po prípade, o čísle (číslach) indonézskej/-ych vývoznej/-ých licencie/-ií, nadmernom množstve a o názve plavidla.

Komisia sa spojí s indonézskymi orgánmi s cieľom vystavenia nových vývozných licencií. Pred ich vyhotovením nemôžu byť nadmerné množstvá prepustené do voľného obehu, pokým nemôžu byť predložené nové dovozné licencie pre predmetné množstvá. Nové dovozné licencie sa vystavia podľa podmienok ustanovených v článku 8.

2. Avšak bez ohľadu na odsek 1, ak vyložené množstvá nepresahujú o viac ako 2 % množstvá zahrnuté v dovozných licenciách vystavených, aby zodpovedali vývozným licenciám udeleným pre príslušné plavidlo, príslušné orgány v členskom štáte, v ktorom má dôjsť k prepusteniu do voľného obehu, povolia, na žiadosť dovozcu, prepustenie nadmerného množstva do voľného obehu pod podmienkou, že dovozca zaplatí valorické clo obmedzené na 6 % a zloží zábezpeku vo výške rovnajúcej sa rozdielu medzi plnou a uhradenou sadzbou.

Komisia sa po obdržaní informácií uvedených v prvom pododseku odseku 1 spojí s indonézskymi orgánmi s cieľom vystavenia nových vývozných licencií.

Zábezpeky sa uvoľnia po predložení doplnkovej dovoznej licencie pre príslušné nadmerné množstvo príslušným orgánom členského štátu, v ktorom má dôjsť k prepusteniu do voľného obehu. Žiadosť o takéto licencie nie je podmienená zložením zábezpeky pri licencii, ako je ustanovené v článku 14 ods. 2 nariadenia (EHS) č. 3719/88 a v článku 7 tohto nariadenia. Takéto licencie sa vystavujú podľa podmienok článku 8 po predložení jednej alebo viacerých nových vývozných licencií vystavených indonézskymi orgánmi pre predmetné nadmerné množstvo. ►M3 V kolónke 20 dodatočných dovozných licencií sa uvádza jeden z výrazov uvedených v prílohe V: ◄

▼M2

— Certificado complementario, apartado 2 del artículo 10 del Reglamento (CE) no 2449/96

— Dovozní licence pro dodatečné množství, čl. 10 ods. 2 nařízení (ES) č. 2449/96

— Supplerende licens, forordning (EF) nr. 2449/96, artikel 10, stk. 2

— Zusätzliche Lizenz — Artikel 10 Absatz 2 der Verordnung (EG) Nr. 2449/96

— Täiendav impordilitsents üleliigse koguse kohta, määruse (EÜ) nr 2449/96 artikli 10 lõige 2

— Συμπληρωματικό πιστoπoιητικό — Άρθρo 10 παράγραφoς 2 τoυ κανoνισμoύ (ΕΚ) αριθ. 2449/96

— Licence for additional quantity, Article 10(2) of Regulation (EC) No 2449/96

— Certificat complémentaire, règlement (CE) no 2449/96, article 10, paragraphe 2

— Kiegészítő engedély, 2449/96/EK rendelet 10. cikk (2) bek.

— Titolo complementare, regolamento (CE) n. 2449/96, articolo 10, paragrafo 2

— Licencija papildomam kiekiui, reglamento (EB) Nr. 2449/96 10 straipsnio 2 dalis

— Licence papildu daudzumam, regulas (EK) Nr. 2449/96 10. panta 2. daļa

— Liċenzja għal kwantita addizzjonali, Artikolu 10(2) tar-Regolament (KE) Nru 2449/96

— Aanvullend certificaat — artikel 10, lid 2, van Verordening (EG) nr. 2449/96

— Pozwolenie uzupełniające, art. 10 ust. 2 rozporządzenia (WE) nr 2449/96

— Certificado complementar, n.o 2 do artigo 10.o do Regulamento (CE) n.o 2449/96

— Licencia pre dodatkové množstvo, článok 10 odsek 2 nariadenia (ES) č. 2449/96

— Nadomestilo za dodatno količino, člen 10(2) Uredbe (ES) št. 2449/96

— Lisätodistus, asetus (EY) N:o 2449/96, 10 artiklan 2 kohta

— Kompletterande licens, artikel 10.2 i förordning (EG) nr 2449/96.

▼B

Zábezpeka prepadne v súvislosti množstvami, pre ktoré nie je predložená doplnková dovozná licencia do štyroch mesiacov, okrem prípadov vyššej moci, odo dňa prijatia vyhlásenia na prepustenie do voľného obehu podľa prvého pododseku.

Hneď po spracovaní a opečiatkovaní doplnkovej dovoznej licencie príslušným orgánom, keď je uvoľnená záruka, sa licencia čo najskôr vráti vystavujúcemu orgánu.

3. Uplatňovanie odsekov 1 a 2 nemôže mať za následok dovoz množstva tovaru, ktoré presahuje celkovú kvótu povolenú pre daný rok. Ak po vystavení doplnkovej dovoznej licencie sa zistí, že celková kvóta bola prekročená, odpočíta sa množstvo zahrnuté v doplnkovej licencii z celkovej kvóty povolenej na nasledujúci rok.

Článok 11

Množstvá výrobkov, na ktoré sa vzťahuje každá vystavená dovozná licencia, sa odpočítajú z celkovej kvóty pre rok vystavenia týchto licencií.

▼M3

Dovozné licencie vydané podľa tohto nariadenia sú platné v celom Spoločenstve šesťdesiat dní odo dňa ich skutočného vydania v zmysle článku 23 ods. 2 nariadenia (ES) č. 1291/2000.

▼B

Avšak licencie vystavené pre výrobky s pôvodom v Indonézii alebo Číne platia až do posledného dňa platnosti vývoznej licencie plus 30 dní.

▼M3

Posledný deň platnosti dovozných licencií nesmie presiahnuť 31. december roku vydania licencie.

▼B

Článok 12

Toto nariadenie nadobúda účinnosť 1. januára 1997.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA I









ANEXO II —BILAG II —ANHANG II —ΠΑΡΑΡΤΗΜΑ ΙΙ —ANNEX II —ANNEXE II —ALLEGATO II —BIJLAGE II —ANEXO II —LIITE II —BILAGA II









ANEXO III —BILAG III —ANHANG III —ΠΑΡΑΡΤΗΜΑ III —ANNEX III —ANNEXE III —ALLEGATO III —BIJLAGE III —ANEXO III —LIITE III —BILAGA III

▼M3









PRÍLOHA IV

Po bulharsky : Мита, ограничени до 6 % ad valorem [Регламент (ЕО) № 2449/96]

Po španielsky : Derechos de aduana limitados al 6 % ad valorem [Reglamento (CE) no 2449/96]

Po česky : Clo limitované 6 % ad valorem (nařízení (ES) č. 2449/96)

Po dánsky : Toldsatsen begrænses til 6 % af værdien (Forordning (EF) nr. 2449/96)

Po nemecky : Beschränkung des Zolls auf 6 % des Zollwerts (Verordnung (EG) Nr. 2449/96)

Po estónsky : Väärtuseline tollimaks piiratud 6 protsendini (määrus (EÜ) nr 2449/96)

Po grécky : Τελωνειακός δασμός κατ’ ανώτατο όριο 6 % κατ’ αξία [Κανονισμός (ΕΚ) αριθ. 2449/96]

Po anglicky : Customs duties limited to 6 % ad valorem (Regulation (EC) No 2449/96)

Po francúzsky : Droits de douane limités à 6 % ad valorem [règlement (CE) no 2449/96]

Po taliansky : Dazi doganali limitati al 6 % ad valorem [Regolamento (CE) n. 2449/96]

Po lotyšsky : Muitas nodokļi nepārsniedz 6 % ad valorem (Regula (EK) Nr. 2449/96)

Po litovsky : Muito mokestis neviršija 6 % ad valorem (Reglamentas (EB) Nr. 2449/96)

Po maďarsky : Mérsékelt, 6 %-os értékvám (2449/96/EK rendelet)

Po holandsky : Douanerechten beperkt tot 6 % ad valorem (Verordening (EG) nr. 2449/96)

Po poľsky : Należności celne ograniczone do 6 % ad valorem (Rozporządzenie (WE) nr 2449/96)

Po portugalsky : Direitos aduaneiros limitados a 6 % ad valorem [Regulamento (CE) n.o 2449/96]

Po rumunsky : Taxe vamale limitate la 6 % ad valorem (Regulamentul (CE) nr. 2449/96)

Po slovensky : Dovozné clo so stropom 6 % ad valorem (nariadenie (ES) č. 2449/96)

Po slovinsky : Omejitev carinskih dajatev na 6 % ad valorem (Uredba (ES) št. 2449/96)

Po fínsky : Arvotulli rajoitettu 6 prosenttiin (asetus (EY) N:o 2449/96)

Po švédsky : Tullsatsen begränsad till 6 % av värdet (Förordning (EG) nr 2449/96)









PRÍLOHA V

Po bulharsky : Допълнителна лицензия, член 10, параграф 2 от Регламент (ЕО) № 2449/96

Po španielsky : Certificado complementario, apartado 2 del artículo 10 del Reglamento (CE) no 2449/96

Po česky : Licence pro dodatečné množství, čl. 10 odst. 2 nařízení (ES) č. 2449/96

Po dánsky : Supplerende licens, forordning (EF) nr. 2449/96, artikel 10, stk. 2

Po nemecky : Zusätzliche Lizenz — Artikel 10 Absatz 2 der Verordnung (EG) Nr. 2449/96

Po estónsky : Lisakoguse litsents, määruse (EÜ) nr 2449/96 artikli 10 lõige 2

Po grécky : Συμπληρωματικό πιστοποιητικό — Άρθρο 10 παράγραφος 2 του κανονισμού (ΕΚ) αριθ. 2449/96

Po anglicky : Licence for additional quantity, Article 10(2) of Regulation (EC) No 2449/96

Po francúzsky : Certificat complémentaire, règlement (CE) no 2449/96, article 10, paragraphe 2

Po taliansky : Titolo complementare, regolamento (CE) n. 2449/96, articolo 10, paragrafo 2

Po lotyšsky : Atļauja par papildu daudzumu, Regulas (EK) Nr. 2449/96 10. panta 2. punkts

Po litovsky : Papildomoji licencija, Reglamento (EB) Nr. 2449/96 10 straipsnio 2 dalis

Po maďarsky : Kiegészítő engedély, 2449/96/EK rendelet 10. cikk (2) bekezdés

Po holandsky : Aanvullend certificaat — artikel 10, lid 2, van Verordening (EG) nr. 2449/96

Po poľsky : Uzupełniające pozwolenie, rozporządzenie (WE) nr 2449/96 art. 10 ust. 2

Po portugalsky : Certificado complementar, n.o 2 do artigo 10.o do Regulamento (CE) n.o 2449/96

Po rumunsky : Licență complementară, articolul 10 alineatul (2) din Regulamentul (CE) nr. 2449/96

Po slovensky : Dodatočné povolenie, článok 10 ods. 2 nariadenia (ES) č. 2449/96

Po slovinsky : Dovoljenje za dodatne količine, člen 10(2), Uredba (ES) št. 2449/96

Po fínsky : Lisätodistus, asetuksen (EY) N:o 2449/96 10 artiklan 2 kohta

Po švédsky : Kompletterande licens, artikel 10.2 i förordning (EG) nr 2449/96